Sol Band

Sol Band (Arabieraz: فرقة صول, erromanizatua: Firqat Ṣūl), batzuetan Sol soilik deitua, Gazako zerrendan 2012an sortutako talde palestinarra da. 2022ko Raweq wa Haddy abestiagatik dira ezagunak.

 Historia 
Sol Band (musika notagatik izendatua baina arabierazko jostaketan hitza ere gogorarazten duena, jawl/jōl, 'ibiltari, noraezean') 2012. urtearen amaieran sortu zen, azaro hartan Israelek Gazaren aurka egindako erasoaldiaren harira, 2011n ezagututako gazte talde baten eskutik. Handik gutxira, Youtuben eta Facebooken musika partekatzen hasi ziren. 2016an, taldeak "Sayed Darwish musika eskola" (egiptoar abeslariaren omenez izendatua) ireki zuen Gaza hirian. Ikasleen artean Nana Ashour, "Gazako lehen neska bateria-jotzailea" bezala ezaguna egin zena, eta Rafah Shamaly abeslaria zeuden, 2018an taldean sartu zena.
Category:Articles containing Arabic-language text
2019an, Falastini TV katearekin kolaboratu zuten folk arabiarreko abesti ugari grabatzeko. Urte amaieran, taldearen gehiengoa Istanbulera (Turkia) lekualdatu zen. Bost kide Gazara itzuli ziren 2023ko abuztuan, disko bat grabatzera, baina Gazako gerraren eztandak haien planak eten zituen, 2024ko apirilean Qatarrera ebakuatu zituzten arte; Hamada Nasrallah abeslariak IDFko soldadu bat salatu zuen, haren aita zenak oparitutako gitarra bat lapurtzeagatik —Israelek hil zuen, 2014ko Gazako gerran—. Hurrengo ekainean, Sol Band Saint Levanteko Deira debut albumeko pista batean agertu zen.Tawfiq, Mousa (1 July 2021). "Gaza's Sol Band determined to chase dreams in Turkey". The Electronic Intifada. Retrieved 20 January 2025.Eid, Walaa (11 November 2021). "SOL: A music group from Gaza re-imagining Palestinian folklore". TRT World. Retrieved 20 January 2025.Lo, Lujain (14 May 2024). "Palestinian band escapes horrors of war but members' futures remain uncertain". Associated Press. Retrieved 20 January 2025.

Taldearen errepertorioan Palestinako erresistentziari eta bizibideari buruzko abesti abertzaleak daude, baita Umm Kulthum, Mohamed Abdel Wahab, Wadih El Safi eta Fairuz artista arabiar historikoen musika ere. Tokiko eta nazioarteko ekitaldietan aritu dira, besteak beste, Frantziako Institutuan (Gaza, 2015; Jerusalem, 2020), Palestinako Nazioarteko Jaialdian (2018), Palestinako Musika Erakusketan (Ramallah, 2019), EBk babestutako Rooftop Jaialdian (Palestina, 2018), Arabesques Jaialdian (Montpellier, 2021), Copacobana jaialdian (Gante, 2021), Jerash jaialdian (Jordania, 2023) eta Maite Zaitut jaialdian (Euskal Herria, 2025).Eid, Walaa (11 November 2021). "SOL: A music group from Gaza re-imagining Palestinian folklore". TRT World. Retrieved 20 January 2025.Alburai, Alaa (25 February 2019). "How this youth band from Gaza helps other musicians". Al-Monitor. Archived from the original on 4 January 2022. Retrieved 20 January 2025.Tawfiq, Mousa (1 July 2021). "Gaza's Sol Band determined to chase dreams in Turkey". The Electronic Intifada. Retrieved 20 January 2025.

Fares Anbar kide sortzaileak "Fares Anbar Music House" ere sortu zuen, perkusio, kantutegi eta musikaren teoriaren eskola fisiko eta online bat.

2025eko ekainean, Bilbon (Euskal Herria) jo zuen taldeak, Gure Eskuk herriaren autodeterminazio eskubidearen alde antolatutako protesta baten amaiera ekitaldian, baita "beste herriekiko elkartasunez, askapenerako borrokan" ere.

2025eko irailaren 18an Errenteriako Atlantikaldia jaialdian parte hartu zuten. Kontzertu honetarako talde osoa berriro batzea lortu zuten eta horrela adierazi eta ospatu zuten Linoko plazan eskaini zuten kontzertuan. Kontzertuan euskal musikariekin kolaborazioan hainbat abesti jo zituzten, Olatz Salvador, Eñaut Elorrieta, Ines Osinaga Urizar, Arkaitz Miner eta Otxoa anaiek txalapartarekin.  

 Harrera 
Sol Bandek jarraitzaile asko lortu zituen sortu zenetik, baina Palestinako gizarteko zenbait figura kontserbadore kritiko agertu dira jendaurrean aritzen den genero mistoko banda batekin, eta Gazako Zerrendako Hamasen administrazioaren murrizketa gogorrei aurre egin behar izan ziela jakinarazi zuten bertako kideek.Tawfiq, Mousa (1 July 2021). "Gaza's Sol Band determined to chase dreams in Turkey". The Electronic Intifada. Retrieved 20 January 2025.Eid, Walaa (11 November 2021). "SOL: A music group from Gaza re-imagining Palestinian folklore". TRT World. Retrieved 20 January 2025.Khoudary, Hind (9 June 2019). "'To sing is not a right in the Gaza Strip'". +972 Magazine. Retrieved 20 January 2025.

 Diskografia 
 Albumak eta EPak 

 Sol Band (فرقة غزة) – EP, 2022

 Singleak 

 "Rafei Rasi" (رافع راسي) – 2018
 "Khaleek" (خليك) – 2019
 "Alooli" (قالولي) – 2019
 "Ghazza al Helwa" (غزة الحلوة) – 2019
 "Wein al Malayeen" (وين الملايين) – 2019
 "Zahrat al-Mada'en" (زهرة المدائن) – 2019
 "Wein a Ramallah" (وين ع رام الله) – 2020
 "Shaddu al-Himma" (شدوا الهمة) – 2020
 "Muntasib al-Qama" (منتصب القامة) – 2020
 "Laji Sammuni Laji" (لاجئ سموني لاجئ) – 2020
 "Nehna Mish Irhabiyeen" (نحنا مش إرهابيين) – 2020
 "Ana Betnaffas Horriyi" (أنا بتنفس حرية) – 2020
 "Ounadikom" (أناديكم) – 2020
 "Ashiq min Filastin (A Lover from Palestine)" (عاشق من فلسطين) – 2021
 "Dal'ouna" (دلعونا) – 2021
 "3aros al Falasteniya" (عروس الفلسطينية) – 2022
 "Hikayat Madina" (حكاية مدينة) – 2022
 "Raweq wa Haddy" (روِق وهدي) – 2022 
 "Shili" (شيلي) – 2023
 "Ala Mad al Shoof" (على مد الشوف) – 2023
 "Eftah Aza Yalsan" (افتح عزا يا لسان) – 2023
 "Ma Hal Helalek Ghazzetna" (ما هل هلالك غزتنا) – 2024
 "My Children Are Birds in Heaven" (أولادي عصافير في الجنة) – 2024
 "Let's Build" (يلا بيني) – 2024
 "Ma Dal Haki" (ما ضل حكي) – 2024
 "Palestinians" (فلسطينية) – 2024
 "Metghreb" (متغرب) – 2024

 Bandako kideak 
 Gaur egungo kideak 

 Rahaf Shamali– ahotsa
 Hamada Nasrallah– ahotsa
 Fares Anbar– perkusioak
 Said Fadel– perkusioak, teklatuak, oud
 Abdelkader "Abood" Abuqassim– teklatuak
 Ahmed Haddad– gitarra
 Samir Alborno– soinu ingeniaria

 Lehengo kideak 

 Mohammed Shoman– gitarra, baxua
 Majd Antar– bateria
 Reem Anbar– oud

 Erreferentziak 

 Kanpo estekak 

 Sol Band taldearen kanala Youtube zerbitzuan.



Kategoria:Palestinako musika taldeak
Kategoria:Testuan arabiera duten artikuluak